পাহাড় থেকে পড়ল পাথর, উত্তরাখণ্ডের রুদ্রপ্রয়াগে মৃত্যু ২ তীর্থযাত্রীর

ওয়েবডেস্ক- উত্তরাখণ্ডের (Uttarakhand) রুদ্রপ্রয়াগে (Rudraprayag) গাড়ির উপর পাথর পড়ে ২ তীর্থযাত্রীর (Pilgrim) মৃত্যু, ৩ জন আহত। সোমবার সকালে এই দুর্ঘটনা ঘটে। আহতদের সোনপ্রয়াগের (Sonprayag) হাসপাতালে ভর্তি করা হয়েছে। আহত দুজনের অবস্থা আশঙ্কাজনক। তাদের অন্যত্র স্থানান্তর করা হয়েছে। কর্তৃপক্ষ সূত্রে জানানো হয়েছে, কেদারনাথ জাতীয় সড়কে ভূমিধসের (Land slide) কারণে দুজনের মৃত্যু ৬ জন আহত হয়েছেন বলে খবর। সকাল ৭:৩৪ মিনিটে সোনপ্রয়াগ এবং গৌরীকুণ্ডের মাঝামাঝি মুনকাটিয়ার কাছে দুর্ঘটনাটি ঘটে।

রুদ্রপ্রয়াগ জেলা দুর্যোগ ব্যবস্থাপনা আধিকারিক নন্দন সিং রাজওয়ার জানিয়েছেন, মুনকাটিয়ায় পাহাড়ের ঢাল থেকে পাথর ও বোল্ডার রাস্তা দিয়ে যাওয়া একটি গাড়ির সাথে ধাক্কা খায়, ঘটনাস্থলেই দুই যাত্রীর মৃত্যু হয়। গাড়িতে থাকা আরও ছয়জন আহত হয়েছেন, যাদের মধ্যে দুজনের অবস্থা আশঙ্কাজনক। আহতদের সোনপ্রয়াগের একটি সরকারি হাসপাতালে নিয়ে যাওয়া হয়, সেখান থেকে গুরুতর আহত দুই ব্যক্তিকে অন্যত্র রেফার করা হয়েছে। নিহতরা হলেন উত্তরকাশী জেলার বারকোটের বাসিন্দা রীতা (৩০) এবং চন্দ্র সিং (৬৮)। আহতরা হলেন মোহিত চৌহান, নবীন সিং রাওয়াত, প্রতিভা, মমতা, রাজেশ্বরী এবং পঙ্কজ যারা উত্তরকাশী জেলারও।

আরও পড়ুন- ব্যাঙ্ক জালিয়াতি মামলায় তল্লাশিতে গিয়ে চোখ কপালে উঠল ইডি’র!

উত্তরাখণ্ডে অবিরাম বৃষ্টিতে বিপর্যস্ত সাধারণ জীবন। ভূমিধসের কারণে প্রায় প্রতিদিনই প্রাণহানির ঘটনা ঘটছে। রবিবার রাজ্যে তেহরি এবং পিথোরাগড় জেলায় পৃথক বৃষ্টিপাতজনিত ঘটনায় দুজনের মৃত্যু হয়েছে। গত ২৯ অগাস্ট  মেঘভাঙা বৃষ্টিতে ৬ জনের মৃত্যু হয়েছে, ১১ জন নিখোঁজ। ভূমিধসের ফলে বহু ঘরবাড়ি ক্ষতিগ্রস্ত হয়েছে, মানুষ ধ্বংসস্তূপের নিচে চাপা পড়ে। মানুষকে নিরাপদে সরাবার কাজ চলছে।

শুক্রবারের প্রাকৃতিক দুর্যোগের সবচেয়ে বেশি প্রভাব পড়েছে চামোলি, রুদ্রপ্রয়াগ, তেহরি এবং বাগেশ্বর জেলায় পড়ে। ২৩ অগাস্ট থারালি দুর্যোগের পরপরই এই দুর্যোগের ঘটনা ঘটে। এই দুর্যোগে একজন মহিলা নিহত হন এবং আরও একজন নিখোঁজ হন। এই বর্ষায় প্রাকৃতিক দুর্যোগের কবলে উত্তরাখণ্ড।

চামোলি জেলার থারালিতে দুর্ঘটনার আগে, উত্তরাখণ্ডে ৫ অগাস্ট ব্যাপক ধ্বংসযজ্ঞ দেখা গিয়েছিল যখন ক্ষীর গঙ্গা নদীর বন্যায় ধরালির প্রায় অর্ধেক অংশ ধ্বংস হয়ে যায়। পার্শ্ববর্তী হারসিল এলাকার একটি সেনা ক্যাম্পও বন্যায় ক্ষতিগ্রস্ত হয়েছে। দুর্যোগের পর নিখোঁজ ৬৯ জনকে এখনও খুঁজে পাওয়া যায়নি।

দেখুন আরও খবর-